Den raëlske bevegelse

**Raël-bevegelsen**, og Raëlisme, ble grunnlagt i Frankrike av Claude Vorilhon (født 1946). Også denne gruppen hevder å ha kontakt med romvesener. For denne gruppen dreier det seg om et spesielt høyt utviklet folkeslag kalt Elohim, som tidligere skal ha kontaktet menneskene gjennom profeter som Moses, Jesus og Muhammed. Räel-bevegelsen venter på at Elohim skal returnere til Jorden og bygge et nytt og bedre samfunn, og kan dermed ses på som en millenaristisk bevegelse. I 1995 klassifiserte det franske parlamentet Raël-bevegelsen som en sekt.

## Bakgrunn og utvikling
Claude Vorilhon hevder at han 13. desember 1973, på en fottur i Frankrike, fikk besøk av et romskip som sa at hans folk "Elohim" hadde skapt livet på jorda. I 1975 skjedde det igjen, og Raël ble med romvesenet *Yahweh* til hans planet der han gjennomgikk en prosedyre som økte hans intelligens. Ifølge Raël forklarer navnene hvorfor Jahve og Elohim er navn på Gud.

Raël fikk i oppgave av Yahweh å lage en organisasjon som forberede Elohims tilbakekomst, og å bygge en ambassade i Israel.

Ved årtusenskiftet hadde Raëlismen mellom 80000 og 100000 følgere, særlig i Sør-Korea og Japan. I Sverige var det 8 medlemmer av sekten i 1998.

I 1997 grunnla Den raëlske bevegelse selskapet *Cloneaid* ledet av Brigette Boisselier. I 2001 vedtok kongressen i USA at kloning av mennesker skulle være forbudt. I 2002 hevdet  Boisselier å han klonet en jente, *Eve*. Cloneaid la ikke frem beviser for at barnet va klonet. I 2004 hevdet Boisselier å ha laget 13 kloner - uten å bevise det. I 2020 hevdet bevegelsen av Eve var frisk og bodde i Israel.

## Tro og ritualer
Nye medlemmer i Raëlismen forventes å åpent forkaste alle andre religioner og å gå gjennom en dåpsseremoni, kalt *celle planen* eller *overgangen,* der deres DNA overgis så Elohim kan kjenne dem igjen når de kommer tilbake. Raëlismen er mot krig og vold, og oppmuntrer til åpen utfoldelse av seksualitet, fri kjærlighet og nakenhet.  Raëlismens religiøs opplevelser oppnås gjennom sensuell meditasjon der alle sanser trenes opp i å forbindes med energien i universet. Medlemmer bes om å gi tiende til sekten.

Når Elohim kommer tilbake vil alle som følger Raëlismen få evig liv i form av klonede kropper. Har man vært ond og levd et liv i negativitet kan man nektes ny klone. Dåp finner bare sted på høytidsdagene som er: 6. august, dagen da USA bombet Hiroshima, 13. desember, dagen Raël først møtte Elohim, 7 oktober da Raël besøkte Elohims verden og første søndag i april, dagen Adam og Eva ble skapt.

## Kontroverser
Bevegelsen er i seg selv kontroversiell ved å blande sammen jødiske og kristne begreper og ritualer med tro på ufo'er og kloning. Slagordet *Intelligent design for ateister* kan oppfattes som en selvmotsigelse. Raëlismen fremmer geniokrati som styreform, at de mest intelligente styrer.

Symbolet til bevegelsen, et heksagram rundt et hakekors kan sees på som en kombinasjon av et jødisk og et nazistisk symbol. I 2009 ble 23. juni erkært som "Hakekorsets rehabiliteringsdag".

I 2003 utgav to journalister seg for å være medlemmer i sekten. De laget en artikkelserie om sekten og vant flere priser. Medlemmer av sekten saksøkte journalistene etter at ydmykende bilder av dem ble publisert, og Journal de Montréal måtte betale 10000 dollar samt saksomkostninger. 
## Referanser